Middle Eastern Airlines aviakompaniyasining Bayrutdan Londonga uchib ketayotgan samolyoti yo‘lovchisi parvoz vaqtida samolyot bortida yuz bergan mushtlashuvni videoga oldi. Videodan ko‘rinishicha, katta yoshli erkak yosh yigitga musht tushiradi. Shundan keyin ular orasida mushtlashuv chiqib ketadi. Qolgan yo‘lovchilar va samolyot ekipaji to‘polonchilarni ajratishga tushib ketishadi. Daily Mail nashrining ma’lum qilishicha, voqea erkak styuardessaga tanbeh berishidan boshlangan. Yigitning styuardessaning yonini olmoqchi bo‘lgani katta yoshli erkakning g‘azablanishiga sabab bo‘lgan. Mushtlashuv sabab samolyotni Istanbul aeroportiga favqulodda qo‘ndirishga to‘g‘ri kelingan.